Cymdeithas Bêl-droed Awstria

Corff llywodraethu pêl-droed yn Awstria yw Cymdeithas Bêl-droed Awstria. Mae'n trefnu'r gynghrair bêl-droed, Bundesliga Awstria, Cwpan Awstria a thîm pêl-droed cenedlaethol Awstria, yn ogystal â'r tîm merched cyfatebol. Mae'r pencadlys yn yr Ernst Happel Stadom yn y brifddinas, Fienna. Ers 1905, mae wedi bod yn aelod FIFA, ac ers 1954, yn aelod UEFA. Cynhaliwyd Tagblatt-Pokal, rhagflaenydd y bencampwriaeth Awstria, am y tro cyntaf yn Fienna ym 1900. Cynhaliwyd y gêm ryngwladol gyntaf yn Fienna yn erbyn Hwngari ym 1902. Ar ddechrau 2018, roedd 567,811 o chwaraewyr mewn 2,217 o glybiau wedi'u cofrestru yn y gymdeithas. Ar ddechrau 2018, roedd 567,811 o chwaraewyr mewn 2,217 o glybiau wedi'u cofrestru yn y gymdeithas. Y gymdeithas yw trydydd sefydliad chwaraeon mwyaf yn y wlad felly, ar ôl y VAVÖ a'r ÖAV. Pêl-droed yw'r gamp fwyaf poblogaidd yn Awstria, cyn sgïo, ond dim ond ar ôl chwaraeon mynydd. Mae pêl-droed yn bwysig iawn ac mae ganddo draddodiad yn Awstria y gellir ei olrhain yn ôl i 1894. Mae'r Gymdeithas yn gyfrifol am Bundesliga Awstria a'r cynghreiriau is i ddynion, Bundesliga Menywod yr ÖFB, Cwpan Merched ÖFB a Chwpan ÖFB. Yn ogystal, mae tîm cenedlaethol Awstria a thîm pêl-droed cenedlaethol merched Awstria. Ym mis Ebrill 2018, cyhoeddodd y gymdeithas y byddai hefyd yn sefydlu tîm futsal cenedlaethol.